CELEX: 62015CA0162
Language: et
Date: 2017-03-14 00:00:00
Title: Kohtuasi C-162/15 P: Euroopa Kohtu (suurkoda) 14. märtsi 2017. aasta otsus – Evonik Degussa GmbH versus Euroopa Komisjon (Apellatsioonkaebus — Konkurents — ELTL artiklid 101 ja 102 — Määrus (EÜ) nr 1/2003 — Artikkel 30 — Komisjoni otsus õigusvastase kartellikokkuleppe tuvastamise kohta vesinikperoksiidi ja perboraadi Euroopa turul — Selle otsuse üksikasjalikuma mittekonfidentsiaalse versiooni avaldamine — Teatava teabe konfidentsiaalsena käsitlemise taotluse rahuldamata jätmine — Ärakuulamise eest vastutava ametniku pädevus — Otsus 2011/695/EL — Artikkel 8 — Konfidentsiaalsus — Ametisaladuse kaitse — ELTL artikkel 339 — Mõiste „ärisaladused või muu konfidentsiaalne teave“ — Leebema kohtlemise taotlusest pärinev teave — Konfidentsiaalsena käsitlemise taotluse rahuldamata jätmine — Õiguspärane ootus)

15.5.2017   
            
            
               ET
            
            
               Euroopa Liidu Teataja
            
            
               C 151/4
            
         Euroopa Kohtu (suurkoda) 14. märtsi 2017. aasta otsus – Evonik Degussa GmbH versus Euroopa Komisjon
   (Kohtuasi C-162/15 P) (1)
   
   ((Apellatsioonkaebus - Konkurents - ELTL artiklid 101 ja 102 - Määrus (EÜ) nr 1/2003 - Artikkel 30 - Komisjoni otsus õigusvastase kartellikokkuleppe tuvastamise kohta vesinikperoksiidi ja perboraadi Euroopa turul - Selle otsuse üksikasjalikuma mittekonfidentsiaalse versiooni avaldamine - Teatava teabe konfidentsiaalsena käsitlemise taotluse rahuldamata jätmine - Ärakuulamise eest vastutava ametniku pädevus - Otsus 2011/695/EL - Artikkel 8 - Konfidentsiaalsus - Ametisaladuse kaitse - ELTL artikkel 339 - Mõiste „ärisaladused või muu konfidentsiaalne teave“ - Leebema kohtlemise taotlusest pärinev teave - Konfidentsiaalsena käsitlemise taotluse rahuldamata jätmine - Õiguspärane ootus))
   (2017/C 151/04)
   Kohtumenetluse keel: saksa
   
      Pooled
   
   
      Apellant: Evonik Degussa GmbH (esindajad: Rechtsanwalt C. Steinle, Rechtsanwalt C. von Köckritz ja Rechtsanwalt A. Richter.)
   
      Teine menetlusosaline: Euroopa Komisjon (esindajad: G. Meessen, M. Kellerbauer ja F. van Schaik)
   
      Resolutsioon
   
   
               1.
            
            
               Tühistada Euroopa Liidu Üldkohtu 28. jaanuari 2015. aasta otsus Evonik Degussa vs. komisjon (T-341/12, EU:T:2015:51) osas, milles Üldkohus leidis, et ärakuulamise eest vastutav ametnik asus põhjendatult seisukohale, et tal puudub pädevus vastata õiguspärase ootuse ja võrdse kohtlemise põhimõtete alusel Evronik Degussa GmbH esitatud vastuväidetele komisjoni 3. mai 2006. aasta otsuse K(2006) 1766 (lõplik) [EÜ] artikli 81 ja EMP lepingu artikli 53 kohase menetluse kohta Akzo Nobel NV, Akzo Chemicals Holding AB, Eka Chemicals AB, Degussa AG, Edison SpA, FMC Corporation’i, FMC Foret SA, Kemira OYJ, L’Air Liquide SA, Chemoxal SA, Snia SpA, Caffaro Srl, Solvay SA/NV, Solvay Solexis SpA, Total SA, Elf Aquitaine SA ja Arkema SA vastu (juhtum COMP/F/38.620 – Vesinikperoksiid ja perboraat) üksikasjalikuma mittekonfidentsiaalse versiooni kavandatava avaldamise kohta.
            
         
               2.
            
            
               Jätta apellatsioonkaebus ülejäänud osas rahuldamata.
            
         
               3.
            
            
               Tühistada komisjoni 24. mai 2012. aasta otsus C (2012) 3534 final, millega jäeti rahuldamata Evonik Degussa GmbH konfidentsiaalsena käsitlemise taotlus, osas, milles ärakuulamise eest vastutav ametnik asus seisukohale, et tal puudub pädevus vastata käesoleva kohtuotsuse resolutsiooni punktis 1 nimetatud vastuväidetele.
            
         
               4.
            
            
               Jätta Evonik Degussa GmbH ja Euroopa Komisjoni kohtukulud nende endi kanda
            
         
      (1)  ELT C 198, 15.6.2015.